אִיפְרָא הוּרְמִיז, אִימֵּיהּ דְּשָׁבוּר מַלְכָּא,

**רש"י**

**שבי כולהו איתנהו ביה.** שהוא ביד העכומ"ז לעשות בו כל חפצו אם למות [אם לחרב] אם לרעב:

שְׁדַרָה אַרְנְקָא דְּדִינָרֵי לְקַמֵּיהּ דְּ**רַב יוֹסֵף**,

אָמְרָה: לֶיהֱוֵי לְמִצְוָה רַבָּה.

יָתֵיב **רַב יוֹסֵף** וְקָא מְעַיֵּין בָּהּ – מַאי "מִצְוָה רַבָּה"?

אָמַר לֵיהּ **אַבַּיֵי**:

מִדְּתָנֵי רַב שְׁמוּאֵל בַּר יְהוּדָה:

"אֵין פּוֹסְקִין צְדָקָה עַל הַיְּתוֹמִים אֲפִילּוּ לְפִדְיוֹן שְׁבוּיִם",

**ח,ב**    שְׁמַע מִינָּהּ פִּדְיוֹן שְׁבוּיִם מִצְוָה רַבָּה הִיא.

אָמַר לֵיהּ **רָבָא** לְ**רַבָּה בַּר מָרִי**:

מְנָא הָא מִילְּתָא דַּאֲמוּר רַבָּנַן דְּפִדְיוֹן שְׁבוּיִם מִצְוָה רַבָּה הִיא?

אָמַר לֵיהּ:

דִּכְתִיב:

"וְהָיָה כִּי יֹאמְרוּ אֵלֶיךָ אָנָה נֵצֵא,

וְאָמַרְתָּ אֲלֵיהֶם, כֹּה אָמַר ה':

אֲשֶׁר לַמָּוֶת - לַמָּוֶת,

וַאֲשֶׁר לַחֶרֶב - לַחֶרֶב,

וַאֲשֶׁר לָרָעָב - לָרָעָב,

וַאֲשֶׁר לַשְּׁבִי לַשֶּׁבִי" (ירמיהו טו, ב).

וְאָמַר **רַבִּי יוֹחָנָן**:

כָּל הַמְאוּחָר בְּפָסוּק זֶה קָשֶׁה מֵחֲבֵירוֹ:

חֶרֶב קָשָׁה מִמָּוֶת –

אִי בָּעֵית אֵימָא קְרָא, וְאִי בָּעֵית אֵימָא סְבָרָא;

אִי בָּעֵית אֵימָא סְבָרָא:

הַאי - קָא מִינַּוַּול,

וְהַאי - לָא קָא מִינַּוַּול.

וְאִיבָּעֵית אֵימָא קְרָא:
"יָקָר בְּעֵינֵי ה' הַמָּוְתָה לַחֲסִידָיו" (תהלים קטז, טו).

רָעָב קָשֶׁה מֵחֶרֶב –

אִיבָּעֵית אֵימָא סְבָרָא:

הַאי - קָא מִצְטָעֵר,

וְהַאי - לָא קָא מִצְטָעֵר.

אִיבָּעֵית אֵימָא קְרָא:

"טוֹבִים הָיוּ חַלְלֵי חֶרֶב מֵחַלְלֵי רָעָב"[[1]](#footnote-1) (איכה ד, ט).

שֶׁבִי קָשֶׁה מִכּוּלָּם,

דְּכוּלְּהוּ אִיתְנְהוּ בֵּיהּ.

**ח, ב**

**רש"י**

**מפני שהוא כדיני ממונות.** לעיין ולתת לכל אחד כפי טפלים התלויין בו:

**שגבויה וחלוקה שוה.** בכל יום מדי יום ביום כדקתני לקמיה לפיכך אין גבויו בשנים שלא יצטרכו לטרוח ולבקש את השלישי לחלק:

**לעשות קופה תמחוי.** לחלק לעניי עולם אם ירבו עליהן:

**להתנות על המדות.** להגדיל סאת העיר או להקטין:

**ועל השערים.** שער חטין והיין שלא ימכרנה שנה זו יותר מכך וכך דמים:

**להסיע על קיצתם.** לקנוס את העובר על קיצת דבריהם להסיעם מדת דין תורה:

 **הא הימוני מהימן.** יחיד להיות גזבר:

**שני אחים.** לגבי המנותא כחד דמו:

**מאי שררותיה.** דקופה דקאמרת עלה לפי שאין עושין שררה על הצבור כו':

**אפילו בע"ש.** שיש פתחון פה לבעה"ב לומר טרוד אני:

**ופקדתי וגו'.** אלמא אסור למשכן:

**אמיד.** עשיר:

תָּנוּ רַבָּנַן:

"קוּפָּה שֶׁל צְדָקָה – נִגְבֵּית בִּשְׁנַיִם,

וּמִתְחַלֶּקֶת בִּשְׁלשָׁה:

"נִגְבֵּית בִּשְׁנַיִם" – שֶׁאֵין עוֹשִׂים שְׂרָרוּת עַל הַצִּבּוּר פָּחוֹת מִשְּׁנַיִם.

"וּמִתְחַלֶּקֶת בִּשְׁלשָׁה" – כְּדִינֵי מָמוֹנוֹת.

תַּמְחוּי – נִגְבֵּית בִּשְׁלשָׁה,

וּמִתְחַלֶּקֶת בִּשְׁלשָׁה,
שֶׁגִּבּוּיָהּ וְחִלּוּקָהּ שָׁוִים.

תַּמְחוּי – בְּכָל יוֹם,

קוּפָּה – מֵעֶרֶב שַׁבָּת לְעֶרֶב שַׁבָּת,

תַּמְחוּי – לַעֲנִיֵּי עוֹלָם,

קוּפָּה – לַעֲנִיֵּי הָעִיר.

וְרַשָּׁאִים בְּנֵי הָעִיר: לַעֲשׂוֹת קוּפָּה תַּמְחוּי,

 וְתַּמְחוּי קוּפָּה,

וּלְשַׁנּוֹתָהּ לְכָל מַה שֶּׁיִּרְצוּ.

וְרַשָּׁאִין בְּנֵי הָעִיר: לְהַתְנוֹת עַל הַמִּדּוֹת,

וְעַל הַשְּׁעָרִים,

וְעַל שְׂכַר פּוֹעֲלִים,

וּלְהַסִּיעַ עַל קִיצָּתָן".

אָמַר מָר:

"אֵין עוֹשִׂין שְׂרָרוּת עַל הַצִּבּוּר פָּחוֹת מִשְּׁנַיִם".

מְנָא הָנֵי מִילֵּי?

אָמַר **רַב נַחְמָן:**

אָמַר קְרָא: "וְהֵם יִקְחוּ אֶת הַזָּהָב" וגו'[[2]](#footnote-2) (שמות כח, ה).

שְׂרָרוּת הוּא דְּלָא עָבְדִי, הָא הֵימוּנֵי - מְהֵימַן.

מְסַיֵּיעַ לֵיהּ לְרַבִּי חֲנִינָא,

דְּאָמַר רַבִּי חֲנִינָא:

מַעֲשֶׂה וּמִינָּה **רַבִּי** שְׁנֵי אַחִין עַל הַקּוּפָּה.

מַאי "שְׂרָרוּתָא"?

דְּאָמַר **רַב נַחְמָן** אָמַר **רַבָּה בַּר אֲבוּהּ**:

לְפִי שֶׁמְּמַשְׁכְּנִין עַל הַצְּדָקָה, וַאֲפִילּוּ בְּעֶרֶב שַׁבָּת.

אִינִי?!

וְהָא כְּתִיב: "וּפָקַדְתִּי עַל כָּל לֹחֲצָיו"[[3]](#footnote-3) (ירמיהו ל, כ),

וְאָמַר **רַבִּי יִצְחָק בַּר שְׁמוּאֵל בַּר מָרְתָא** מִשְּׁמֵיהּ דְּ**רַב**:

וַאֲפִילּוּ עַל גַּבָּאֵי צְדָקָה!

לָא קַשְׁיָא:

הָא – דַּאֲמִיד,

הָא - דְּלָא אֲמִיד.

כִּי הָא דְּ**רָבָא** אַכְפֵּיהּ לְ**רַב נָתָן בַּר אַמִי**,

וְשָׁקֵיל מִינֵּיהּ אַרְבַּע מֵאָה זוּזֵי לִצְדָקָה.

**רש"י**

**גבאי צדקה.** המשכילים אל דל מהו צריך:

**מלמדי תינוקות.** מצדיקי רבים הן שמלמדין ומחנכין אותן בדרך טובה:

**שבקתיה להמנותיך.** שהיית רגיל ללמדם באמונה וללמד ולישב על גבם תמיד:

**דעתאי להתם.** לתינוקות:

**ורבנן מאי.** תלמידי חכמים העוסקים בתורה תמיד מאי כתיב בהו:

"וְהַמַּשְׂכִּלִים יַזְהִרוּ כְּזֹהַר הָרָקִיעַ"[[4]](#footnote-4) (דניאל יב, ג).

"הַמַּשְׂכִּלִים יַזְהִרוּ כְּזֹהַר הָרָקִיעַ" - זֶה דַּיָּין שֶׁדָּן דִּין אֱמֶת לַאֲמִתּוֹ,

"וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד" - אֵלּוּ גַּבָּאֵי צְדָקָה.

בְּמַתְנִיתָא תָּנָא:

""וְהַמַּשְׂכִּלִים יַזְהִרוּ כְּזֹהַר הָרָקִיעַ" - זֶה דַּיָּין שֶׁדָּן דִּין אֱמֶת לַאֲמִתּוֹ וְגַבָּאֵי צְדָקָה,

"וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד" - אֵלּוּ מְלַמְּדֵי תִּינוֹקוֹת".

כְּגוֹן מַאן?

אָמַר **רַב**:

כְּגוֹן רַב שְׁמוּאֵל בַּר שֵׁילַת.

דְּ**רַב** אַשְׁכַּחֵיהּ לְ**רַב שְׁמוּאֵל בַּר שֵׁילַת** דַּהֲוָה קָאֵי בְּגִינְתָא,

אָמַר לֵיהּ: שְׁבַקְתֵּיהּ לְהֵימָנוּתָךְ?

אָמַר לֵיהּ: הָא תְּלֵיסָר שְׁנִין דְּלָא חַזְיָא לִי,

וְהָשְׁתָּא נַמִי דַּעֲתָאי עִלָּוַיְהוּ.

וְרַבָּנַן מַאי?

אָמַר **רָבִינָא**:

"וְאֹהֲבָיו כְּצֵאת הַשֶּׁמֶשׁ בִּגְבֻרָתוֹ"[[5]](#footnote-5) (שופטים ה, לא).

**ח, ב – ט, א**

**רש"י**

**לפרוש זה מזה.** מפני החשד שלא יאמרו זה הגובה יחידי דעתו לגנוב:

**אבל זה פורש לחנות וזה לשער.** זה לגבות מיושבי השער וזה לגבות מיושבי החנות ובלבד שיראו שניהן כאחד:

**לא יתנם לתוך כיסו.** שלא יאמרו מעות של צדקה הוא גונב:

**פורטין.** פרוטות שגבו לוקחין דינרי כסף לפי שהפרוטות של נחושת מחלידות:

**ואין פורטין לעצמם.** פן יחשדום שפורטין בזול:

**אין מונין אותם שנים שנים.** פן יאמרו שנים הוא נוטל ואינו מונה אלא אחד:

**אציפי דבי כנישתא.** מחצלות של בית הכנסת משום דמזבני להו ממעות הקופה:

**ואתני.** מתנה עם הצבור לחלקם לכל הבא:

**דכל דאתי.** לתת מעות לקופה:

תָּנוּ רַבָּנַן:

גַּבָּאֵי צְדָקָה:

אֵינָן רַשָּׁאִין לִפְרוֹשׁ זֶה מִזֶּה,

אֲבָל פּוֹרֵשׁ זֶה לַשַּׁעַר וְזֶה לֶחָנוּת.

מָצָא מָעוֹת בַּשּׁוּק לֹא יִתְּנֵם בְּתוֹךְ כִּיסוֹ,

אֶלָּא נוֹתְנָן לְתוֹךְ אַרְנָקִי שֶׁל צְדָקָה,

וְלִכְשֶׁיָּבֹא לְבֵיתוֹ יִטְּלֵם.

כַּיּוֹצֵא בּוֹ, הָיָה נוֹשֶׁה בַּחֲבֵירוֹ מָנֶה וּפְרָעוֹ בַּשּׁוּק, לֹא יִתְּנֶנּוּ לְתוֹךְ כִּיסוֹ,

אֶלָּא נוֹתְנָן לְתוֹךְ אַרְנָקִי שֶׁל צְדָקָה,

וְלִכְשֶׁיָּבֹא לְבֵיתוֹ יִטְּלֵם.

תָּנוּ רַבָּנַן:

גַּבָּאֵי צְדָקָה:

שֶׁאֵין לָהֶם עֲנִיִּים לְחַלֵּק,

פּוֹרְטִין לַאֲחֵרִים, וְאֵין פּוֹרְטִין לְעַצְמָן.

גַּבָּאֵי תַּמְחוּי:

שֶׁאֵין לָהֶם עֲנִיִּים לְחַלֵּק,

מוֹכְרִין לַאֲחֵרִים וְאֵין מוֹכְרִין לְעַצְמָן,

מָעוֹת שֶׁל צְדָקָה אֵין מוֹנִין אוֹתָן שְׁתַּיִם, אֶלָּא אַחַת אַחַת.

אָמַר **אַבַּיֵי**:

מֵרֵישׁ לָא הֲוָה יָתֵיב מָר אַצִּיפֵי דְּבֵי כְנִישְׁתָּא,

כֵּיוָן דִשְׁמָעָהּ לְהָא דְּתַנְיָא: "וּלְשַׁנּוֹתָהּ לְכָל מַה שֶּׁיִּרְצוּ", הֲוָה יָתֵיב.

אָמַר **אַבַּיֵי**:

מֵרֵישׁ הֲוָה עָבֵיד מָר תְּרֵי כִּיסֵי,

חַד - לַעֲנִיֵּי דְּעָלְמָא,

וְחַד - לַעֲנִיֵּי דְּמָתָא,

כֵּיוָן דִשְׁמָעָהּ לְהָא דַּאֲמַר לֵיהּ שְׁמוּאֵל לְרַב תַּחְלִיפָא בַּר אַבְדִּימִי:

**ט,א** עֲבֵיד חַד כִּיסָא, ^וְאַתְנֵי עֲלָהּ,

אִיהוּ נַמִי עֲבַד חַד כִּיסָא וְאַתְנֵי עֲלָהּ.

**רַב אַשִׁי** אָמַר:

אֲנָא אַתְנוּיֵי נַמִי לָא צְרִיכְנָא,

דְּכָל דְּקָא אָתֵי אַדַּעְתָּא דִּידִי אָתֵי,

וּלְמַאן דְּבָעֵינָא יָהֵיבְנָא לֵיהּ.

**ט, א**

**רש"י**

**עניינא.** תנאי:

**למשכיה.** עור הבהמה:

**לאו כל כמינייהו דמתנו.** אלא בפניו:

הָנְהוּ[[6]](#footnote-6) טַבָּחֵי דְּעָבְדִי עִנְיָינָא בַּהֲדֵי הֲדָדֵי –

דְּכָל מַאן דְּעָבֵיד בְּיוֹמָא דְּחַבְרֵיהּ נִקְרְעוּהַּ לְמַשְׁכֵּיהּ.

אֲזַל חַד מִנַּיְיהוּ, עֲבַד בְּיוֹמָא דְּחַבְרֵיהּ.

קָרְעוּ לְמַשְׁכֵּיהּ.

אֲתוּ לְקַמֵּיהּ דְּרָבָא –

חַיְּיבִינְהוּ רָבָא לְשַׁלּוּמֵי.

אֵיתִיבֵיהּ **רַב יֵימָר בַּר שֶׁלֶמְיָא** לְ**רָבָא**:

"וּלְהַסִּיעַ עַל קִיצָּתָם"!

לָא אַהֲדַר לֵיהּ רָבָא.

אָמַר **רַב פַּפָּא**:

שַׁפִּיר עֲבַד דְּלָא אַהֲדַר לֵיהּ מִידֵי –

הָנֵי מִילֵּי הֵיכָא דְּלֵיכָּא אָדָם חָשׁוּב,

אֲבָל הֵיכָא דְּאִיכָּא אָדָם חָשׁוּב – לָאו כָּל כְּמִינַיְיהוּ דְּמַתְנוּ.

**ט, א**

**רש"י**

**אין מחשבין.** לומר היכן נתתם מעות שגביתם:

**שאין ראיה לדבר.** דלא בגבאי צדקה כתיב אלא בגיזברי הקדש הנותנים לבם לעושי המלאכה שהפועלים מרובין למלאכות הרבה לגודרין ולחוצבי האבן לכתפים ולחמרים ולקנות עצים ואבני מחצב וא"א לעמוד על החשבון כדאמרינן בעלמא (שבועות דף מה.) בעל הבית טרוד בפועליו הוא ואינשי:

**יצור וימנה.** הכסף שהוא מוסר בידו ואע"פ שאינו בא עמו לחשבון לאחר מכאן יצור וימנה שנאמר ויצורו וימנו וגו' והדר ונתנו את הכסף המתוכן המנוי על ידי עושי המלאכה וגו':

תָּנוּ רַבָּנַן:

"אֵין מְחַשְּׁבִין בִּצְדָקָה עִם גַּבָּאֵי צְדָקָה,

וְלֹא בְּהֶקְדֵּשׁ עִם הַגִּזְבָּרִין,

וְאַף עַל פִּי שֶׁאֵין רְאָיָה לַדָּבָר זֵכֶר לַדָּבָר,

שֶׁנֶּאֱמַר:

"וְלֹא יְחַשְּׁבוּ אֶת הָאֲנָשִׁים אֲשֶׁר יִתְּנוּ אֶת הַכֶּסֶף עַל יָדָם

לָתֵת לְעֹשֵׂי הַמְּלָאכָה, כִּי בֶאֱמֻנָה הֵם עֹשִׂים" (מלכים ב' יב, טז)".

אָמַר **רַבִּי אֶלְעָזָר**:

אַף עַל פִּי שֶׁיֵּשׁ לוֹ לְאָדָם גִּזְבָּר נֶאֱמָן בְּתוֹךְ בֵּיתוֹ – יָצוּר וְיִמְנֶה,

שֶׁנֶּאֱמַר: "וַיָּצֻרוּ וַיִּמְנוּ"[[7]](#footnote-7) (מלכים ב' יב, יא).

**ט, א**

**רש"י**

**בודקין למזונות.** אם בא עני ואמר פרנסוני בודקין שלא יהיה רמאי:

**ואין בודקין לכסות.** בא ערום ואמר כסוני לוקחין כסות מיד:

**פרוש.** דרוש וחקור תחלה:

**לכשיראה לך.** שאינו רמאי:

אָמַר **רַב הוּנָא**:

בּוֹדְקִין - לִמְזוֹנוֹת

וְאֵין בּוֹדְקִין - לִכְסוּת.

אִי בָּעֵית אֵימָא קְרָא, וְאִי בָּעֵית אֵימָא סְבָרָא.

אִי בָּעֵית אֵימָא סְבָרָא:

הַאי - קָא מִבַּזֵּי,

וְהַאי - לָא קָא מִבַּזֵּי.

אִי בָּעֵית אֵימָא קְרָא:

"הֲלוֹא פָּרֹשׂ לָרָעֵב לַחְמֶךָ"[[8]](#footnote-8) (ישעיהו נח, ז) – בְּשי"ן כְּתִיב,

"פָּרוֹשׁ" – וַהֲדַר הַב לֵיהּ,

וְהָתָם כְּתִיב: "כִּי תִרְאֶה עָרֹם וְכִסִּיתוֹ" (ישעיהו נח, ז) –

"כִּי תִרְאֶה" – לְאַלְתַּר.

וְ**רַב יְהוּדָה** אָמַר:

בּוֹדְקִין – לִכְסוּת,

וְאֵין בּוֹדְקִין - לִמְזוֹנוֹת.

אִי בָּעֵית אֵימָא סְבָרָא, וְאִי בָּעֵית אֵימָא קְרָא.

אִי בָּעֵית אֵימָא סְבָרָא:

הַאי - קָמְצַעֲרָא לֵיהּ,

וְהַאי - לָא קָמְצַעֲרָא לֵיהּ.

אִי בָּעֵית אֵימָא קְרָא:

הָכָא כְּתִיב: "הֲלוֹא פָרֹס לָרָעֵב לַחְמֶךָ" (ישעיהו נח, ז) – פְּרוֹס לְאַלְתַּר, וְכִדְקָרֵינַן,

וְהָתָם כְּתִיב: "כִּי תִרְאֶה עָרֹם וְכִסִּיתוֹ" (ישעיהו נח, ז) – כְּשֶׁיֵּרָאֶה לְךָ.

תַּנְיָא כְּוָותֵיהּ דְּרַב יְהוּדָה:

"אָמַר: "כַּסּוּנִי" - בּוֹדְקִין אַחֲרָיו,

"פַּרְנְסוּנִי" - אֵין בּוֹדְקִין".

**ט, א**

**רש"י**

**מככר בפונדיון.** ככר הלקוח בפונדיון כשלוקחין ארבע סאין חטין בסלע ומגיע לפונדיון חצי קב שהסלע מ"ח פונדיונין וארבע סאין מ"ח חצאי קבין והחנוני שהוא טוחן ואופה ומוכר בשוק משתכר מחצה הרי שנותן ככר של רובע הקב בפונדיון:

**לן.** בלילה:

**פרנסת לינה.** צרכי לינה:

**בי סדיא.** כר לתת מראשותיו:

**אין נזקקין לו.** לתת מעות מן הקופה אחרי שלמד לחזר על הפתחים דיו בכך:

**ולא אזדקיק ליה.** אפי' לפרנסה:

תְּנַן הָתָם:

"אֵין פּוֹחֲתִין לְעָנִי הָעוֹבֵר מִמָּקוֹם לְמָקוֹם,

מִכִּכָּר פּוּנְדְיוֹן מֵאַרְבַּע סְאִין בְּסֶלַע.

לָן - נוֹתְנִין לוֹ פַּרְנָסַת לִינָה (פאה ח, ז).

מַאי "פַּרְנָסַת לִינָה"?

אָמַר **רַב פַּפָּא**:

פּוּרְיָא וּבֵי סַדְיָא.

שָׁבַת - נוֹתְנִין לוֹ מְזוֹן שָׁלשׁ סְעוּדוֹת".

תָּנָא:

"אִם הָיָה מַחֲזִיר עַל הַפְּתָחִים - אֵין נִזְקָקִין לוֹ".

הַהוּא עַנְיָא דַּהֲוָה מַחֲזִיר עַל הַפְּתָחִים,

דַּאֲתָא לְקַמֵּיהּ דְּרַב פַּפָּא –

לֹא מִזְדַּקֵּיק לֵיהּ.

אָמַר לֵיהּ **רַב סַמָּא בְּרֵיהּ** **דְּרַב יֵיבָא** לְ**רַב פַּפָּא**:

אִי מָר לָא מִזְדַּקֵּיק לֵיהּ, אֱינָשׁ אַחֲרִינָא לָא מִזְדַּקֵּיק לֵיהּ,

לֵימוֹת?!

אָמַר לֵיהּ[[9]](#footnote-9):

וְהָא תַּנְיָא:

"אִם הָיָה עָנִי הַמַּחֲזִיר עַל הַפְּתָחִים - אֵין נִזְקָקִין לוֹ"!

אָמַר לֵיהּ:

"אֵין נִזְקָקִין לוֹ" – לְמַתָּנָה מְרוּבָּה,

אֲבָל נִזְקָקִין לוֹ לְמַתָּנָה מוּעֶטֶת.

**ט, א**

**רש"י**

**מעשה הצדקה.** טורח המעשים את חבריהם מדלא כתיב והיתה הצדקה שלום:

**זכה.** למזל טוב:

**עניים מרודים.** זו ממשלת רומי שצועקת תמיד הבו הבו שאנו צריכין:

**מרודים.** קונפליינ"ט בלע"ז כמו אריד בשיחי (תהלים נה):

אָמַר **רַב אַסִי**:

לְעוֹלָם אַל יִמְנַע אָדָם עַצְמוֹ מִלָּתֵת שְׁלִישִׁית הַשֶּׁקֶל בְּשָׁנָה,

שֶׁנֶּאֱמַר: "וְהֶעֱמַדְנוּ עָלֵינוּ מִצְוֹת לָתֵת עָלֵינוּ שְׁלִישִׁית הַשֶּׁקֶל בַּשָּׁנָה,

לַעֲבֹדַת בֵּית אֱלֹהֵינוּ" (נחמיה י, לג).

וְאָמַר **רַב אַסִי**:

שְׁקוּלָה צְדָקָה כְּנֶגֶד כָּל הַמִּצְוֹת,

שֶׁנֶּאֱמַר: "וְהֶעֱמַדְנוּ עָלֵינוּ מִצְוֹת" (נחמיה י, לג) –

'מִצְוָה' אֵין כְּתִיב כָּאן, אֶלָּא "מִצְוֹת".

(סִימָן גָּדוֹל מִקְדָּשׁ משֶׁה).

אָמַר **רַבִּי אֶלְעָזָר**:

גָּדוֹל הַמְעַשֶּׂה יוֹתֵר מִן הָעוֹשֶׂה,

שֶׁנֶּאֱמַר: "וְהָיָה מַעֲשֶׂה הַצְּדָקָה שָׁלוֹם,

וַעֲבֹדַת הַצְּדָקָה הַשְׁקֵט וָבֶטַח עַד עוֹלָם" (ישעיהו לב, יז).

זָכָה – "הֲלוֹא פָּרֹשׂ לָרָעֵב לַחְמֶךָ"[[10]](#footnote-10) (ישעיהו נח, ז).

לָא זָכָה – "וַעֲנִיִּים מְרוּדִים תָּבִיא בָיִת" (ישעיהו נח, ז).

אָמַר לְהוּ **רָבָא** לִבְנֵי מְחוֹזָא:

בְּמָטוּתָא מִנַּיְיכוּ,

עוּשׂוּ בַּהֲדֵי הֲדָדֵי, כִּי הֵיכִי דְּלֶיהֱוֵי לְכוּ שְׁלָמָא בְּמַלְכוּתָא.

וְאָמַר **רַבִּי אֶלְעָזָר**:

בִּזְמַן שֶׁבֵּית הַמִּקְדָּשׁ קַיָּים –

אָדָם שׁוֹקֵל שִׁקְלוֹ וּמִתְכַּפֵּר לוֹ,

עַכְשָׁיו שֶׁאֵין בֵּית הַמִּקְדָּשׁ קַיָּים –

אִם עוֹשִׂין צְדָקָה מוּטָב,

וְאִם לָאו - בָּאִין גּוֹיִים וְנוֹטְלִין בִּזְרוֹעַ.

וְאַף עַל פִּי כֵן נֶחְשָׁב לָהֶן לִצְדָקָה, שֶׁנֶּאֱמַר:

"וְנֹגְשַׂיִךְ צְדָקָה"[[11]](#footnote-11) (ישעיהו ס, יז).

**י, א**

**רש"י**

**לבעל הדין.** רשע או עובד כוכבים:

**להנצל אנו בהן כו'.** שהצדקה מצלת מגיהנם כדאמרי' לקמן בשמעתין:

**שמזונותיו של אדם.** שכר שיתפרנס ממנו:

**חסרונותיו.** הפסד שעתיד להפסיד:

**זכה.** למזל טוב יתן אותו חסרון לעניים:

**חזא [להו] בחלמא.** במוצאי יה"כ:

**דבעו מחסר שבע מאה דינרין.** באותה שנה:

**שקיל צדקה מינייהו.** כל השנה היה כופן בדברים וגובה מהן צדקה:

**פש גבייהו.** ערב ראש השנה שיבסר דינרי שלא נתנו לצדקה משבע מאה דינרי:

**לא תדחלו.** למיפסד יותר:

**אמאי לא אמרת לן.** מתחלה שכך חלמת והיינו נותנין כולן:

תַּנְיָא:

הָיָה **רַבִּי מֵאִיר** אוֹמֵר:

יֵשׁ לוֹ לְבַעַל הַדִּין לְהָשִׁיבְךָ וְלוֹמַר לְךָ:

אִם אֱלֹהֵיכֶם אוֹהֵב עֲנִיִּים הוּא, מִפְּנֵי מָה אֵינוֹ מְפַרְנְסָן?

אֱמוֹר לוֹ: כְּדֵי שֶׁנִּיצּוֹל אָנוּ בָּהֶן מִדִּינָהּ שֶׁל גֵּיהִנָּם.

וְזוֹ שְׁאֵלָה שָׁאַל טוּרָנוּסְרוֹפוּס הָרָשָׁע אֶת **רַבִּי עֲקִיבָא**:

אִם אֱלֹהֵיכֶם אוֹהֵב עֲנִיִּים הוּא, מִפְּנֵי מָה אֵינוֹ מְפַרְנְסָם?

אָמַר לוֹ: כְּדֵי שֶׁנִּיצּוֹל אָנוּ בָּהֶן מִדִּינָהּ שֶׁל גֵּיהִנָּם.

אָמַר לוֹ: אַדְּרַבָּה, זוֹ שֶׁמְּחַיַּיבְתָּן לַגֵּיהִנָּם.

אֶמְשׁוֹל לְךָ מָשָׁל, לְמָה הַדָּבָר דּוֹמֶה?

לְמֶלֶךְ בָּשָׂר וָדָם שֶׁכָּעַס עַל עַבְדּוֹ וַחֲבָשׁוֹ בְּבֵית הָאֲסוּרִין,

וְצִוָּה עָלָיו שֶׁלֹּא לְהַאֲכִילוֹ וְשֶׁלֹּא לְהַשְׁקוֹתוֹ,

וְהָלַךְ אָדָם אֶחָד וְהֶאֱכִילוֹ וְהִשְׁקָהוּ,

כְּשֶׁשָּׁמַע הַמֶּלֶךְ לֹא כּוֹעֵס עָלָיו?!

וְאַתֶּם קְרוּיִן עֲבָדִים, שֶׁנֶּאֱמַר: "כִּי לִי בְנֵי יִשְׂרָאֵל עֲבָדִים"[[12]](#footnote-12) (ויקרא כה, נה).

אָמַר לוֹ **רַבִּי עֲקִיבָא**:

אֶמְשׁוֹל לְךָ מָשָׁל, לְמָה הַדָּבָר דּוֹמֶה?

לְמֶלֶךְ בָּשָׂר וָדָם שֶׁכָּעַס עַל בְּנוֹ וַחֲבָשׁוֹ בְּבֵית הָאֲסוּרִין,

וְצִוָּה עָלָיו שֶׁלּא לְהַאֲכִילוֹ וְשֶׁלּא לְהַשְׁקוֹתוֹ,

וְהָלַךְ אָדָם אֶחָד וְהֶאֱכִילוֹ וְהִשְׁקָהוּ,

כְּשֶׁשָּׁמַע הַמֶּלֶךְ לֹא דּוֹרוֹן מְשַׁגֵּר לוֹ?!

וַאֲנַן קְרוּיִן בָּנִים, דִּכְתִיב: "בָּנִים אַתֶּם לַה' אֱלֹהֵיכֶם"[[13]](#footnote-13) (דברים יד, א).

אָמַר לוֹ אַתֶּם קְרוּיִם בָּנִים, וּקְרוּיִן עֲבָדִים;

בִּזְמַן שֶׁאַתֶּם עוֹשִׂין רְצוֹנוֹ שֶׁל מָקוֹם אַתֶּם קְרוּיִן בָּנִים,

וּבִזְמַן שֶׁאֵין אַתֶּם עוֹשִׂין רְצוֹנוֹ שֶׁל מָקוֹם אַתֶּם קְרוּיִן עֲבָדִים,

וְעַכְשָׁיו אֵין אַתֶּם עוֹשִׂים רְצוֹנוֹ שֶׁל מָקוֹם!

אָמַר לוֹ:

הֲרֵי הוּא אוֹמֵר: "הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת"[[14]](#footnote-14) (ישעיהו נח, ז) –

אֵימָתַי "עֲנִיִּים מְרוּדִים תָּבִיא בָיִת"? – הָאִידָנָא,

וְקָאָמַר "הֲלוֹא פָרֹס לָרָעֵב לַחְמֶךָ".

דָּרַשׁ **רַבִּי יְהוּדָה בְּרַבִּי שָׁלוֹם**:

כְּשֵׁם שֶׁמְּזוֹנוֹתָיו שֶׁל אָדָם קְצוּבִין לוֹ מֵרֹאשׁ הַשָּׁנָה,

כָּךְ חֶסְרוֹנוֹתָיו שֶׁל אָדָם קְצוּבִין לוֹ מֵרֹאשׁ הַשָּׁנָה;

זָכָה - "הֲלוֹא פָרֹס לָרָעֵב לַחְמֶךָ",

לֹא זָכָה - "וַעֲנִיִּים מְרוּדִים תָּבִיא בָיִת".

כִּי הָא דִּבְנֵי אַחְתֵּיהּ דְּ**רַבָּן יוֹחָנָן בֶּן זַכַּאי**,

חֲזָא לְהוּ בְּחֶילְמָא דְּבָעוּ לְמֶיחְסַר שְׁבַע מֵאָה דִּינָרֵי.

עַשִּׂינְהוּ, שְׁקַל מִינַּיְיהוּ לִצְדָקָה,

פּוּשׁ גַּבַּיְיהוּ שִׁיבְסַר דִּינָרֵי

כִּי מָטָא מַעֲלֵי יוֹמָא דְּכִיפּוּרֵי –

שְׁדוּר דְּבֵי קֵיסָר, נָקְטִינְהוּ.

אָמַר לְהוּ **רַבָּן יוֹחָנָן בֶּן זַכַּאי**:

לָא תִּדְחֲלוּן, שִׁיבְסַר דִּינָרֵי גַּבַּיְיכוּ שָׁקְלִינְהוּ מִינַּיְיכוּ.

אָמְרִי לֵיהּ: מְנָא יָדְעַתְּ?

אָמַר לְהוּ: חֶלְמָא חֲזַאי לְכוּ.

אָמְרוּ לֵיהּ: וְאַמַּאי לֹא אָמַרְתָּ לָן דְּנֵיתְבִינְהוּ?

אָמַר לְהוּ: אָמִינָא, כִּי הֵיכִי דְּתַעַבְדוּ מִצְוָה לִשְׁמָהּ.

**י, א**

**רש"י**

**השתא כן.** אם נפלתי:

**איחייב מאן דסני לן.** כאדם שתולה קללתו בחבירו:

**מחללי שבת ועובדי עבודה זרה.** בסקילה ואמר מר (כתובות דף ל:) מי שנתחייב סקילה או נופל מן הגג או חיה דורסתו דדמי לסקילה דתנן (סנהדרין דף מה.) בית הסקילה היה גבוה שתי קומות וכו':

**פרקליטין.** מליצי יושר [של מלאכי השרת]:

**כי אספתי את שלומי מאת העם הזה.** ומהו השלום את החסד ואת הרחמים שהיו רגילין לעשות:

**מפעפעו.** מרככו:

**הגוף סובלו.** [כל הגוף] מלא רוח:

**רַב פַּפָּא** הֲוָה סָלֵיק בְּדַרְגָּא,

אִישְׁתַּמֵּיט כַּרְעֵיהּ, בָּעֵי לְמֵיפַּל –

אָמַר: הָשְׁתָּא כֵּן, אִיחַיַּיב מַאן דְּסָנֵי לָן,

כִּמְחַלְּלֵי שַׁבָּתוֹת וּכְעוֹבְדֵי עֲבוֹדָה זָרָה.

אָמַר לֵיהּ **חִיָּיא בַּר רַב מִדִּפְתִּי** לְ**רַב פַּפָּא**:

שֶׁמָּא עָנִי בָּא לְיָדְךָ וְלֹא פִּרְנַסְתּוֹ?

דְּתַנְיָא:

**"רַבִּי יְהוֹשֻׁעַ בֶּן קָרְחָה** אוֹמֵר:

כָּל הַמַּעֲלִים עֵינָיו מִן הַצְּדָקָה – כְּאִילּוּ עוֹבֵד עֲבוֹדָה זָרָה!

כְּתִיב הָכָא: "הִשָּׁמֶר לְךָ פֶּן יִהְיֶה דָּבָר עִם לְבָבְךָ בְלִיַּעַל... "[[15]](#footnote-15) (דברים טו, ט),

וּכְתִיב הָתָם: "יָצְאוּ אֲנָשִׁים בְּנֵי בְלִיַּעַל... "[[16]](#footnote-16) (דברים יג, יד) –

מַה לְּהַלָּן - עֲבוֹדָה זָרָה,

אַף כָּאן - עֲבוֹדָה זָרָה".

תַּנְיָא:

"אָמַר **רַבִּי אֶלְעָזָר בְּרַבִּי יוֹסֵי**:

כָּל צְדָקָה וָחֶסֶד שֶׁיִּשְׂרָאֵל עוֹשִׂין בָּעוֹלָם הַזֶּה,

שָׁלוֹם גָּדוֹל וּפְּרַקְלִיטִין גְּדוֹלִין בֵּין יִשְׂרָאֵל לַאֲבִיהֶן שֶׁבַּשָּׁמַיִם,

שֶׁנֶּאֱמַר: "כֹּה אָמַר ה' אַל תָּבֹא בֵּית מַרְזֵחַ,

וְאַל תֵּלֵךְ לִסְפּוֹד, וְאַל תָּנֹד לָהֶם,

כִּי אָסַפְתִּי אֶת שְׁלוֹמִי מֵאֵת הָעָם הַזֶּה, וגו'

אֶת הַחֶסֶד וְאֶת הָרַחֲמִים".[[17]](#footnote-17) (ירמיהו טז, ה).

"חֶסֶד" – זוֹ גְּמִילוּת חֲסָדִים,

"רַחֲמִים" – זוֹ צְדָקָה".

תַּנְיָא:

"**רַבִּי יְהוּדָה** אוֹמֵר:

גְּדוֹלָה צְדָקָה שֶׁמְּקָרֶבֶת אֶת הַגְּאוּלָּה,

שֶׁנֶּאֱמַר: "כֹּה אָמַר ה' שִׁמְרוּ מִשְׁפָּט וַעֲשׂוּ צְדָקָה,

כִּי קְרוֹבָה יְשׁוּעָתִי לָבוֹא וְצִדְקָתִי לְהִגָּלוֹת"[[18]](#footnote-18) (ישעיהו נו, א).

הוּא הָיָה אוֹמֵר:

עֲשָׂרָה דְּבָרִים קָשִׁים נִבְרְאוּ בָּעוֹלָם:

הַר קָשֶׁה – בַּרְזֶל מְחַתְּכוֹ,

בַּרְזֶל קָשֶׁה – אוּר מְפַעְפְּעוֹ,

אוּר קָשֶׁה – מַיִם מְכַבִּין אוֹתוֹ,

מַיִם קָשִׁים – עָבִים סוֹבְלִים אוֹתָן,

עָבִים קָשִׁים – רוּחַ מְפַזַּרְתָּן,

רוּחַ קָשֶׁה – גּוּף סוֹבְלוֹ

גּוּף קָשֶׁה – פַּחַד שׁוֹבְרוֹ,

פַּחַד קָשֶׁה – יַיִן מְפִיגוֹ,

יַיִן קָשֶׁה – שֵׁינָה מְפַכַּחְתּוֹ,

וּמִיתָה קָשָׁה מִכּוּלָּם,

[וּצְדָקָה מַצֶּלֶת מִן הַמִּיתָה], דִּכְתִיב: "וּצְדָקָה תַּצִּיל מִמָּוֶת"[[19]](#footnote-19) (משלי י, ב)".

**י, א-ב**

**רש"י**

**ואני בצדק.** בתחלה ואח"כ אחזה פניך בתפלה:

**אשבעה בהקיץ תמונתך.** בשכר הקיצה אשבע תמונתך:

**מלוה ה' חונן דל.** החונן דלים נעשה מלוה להקב"ה וכתיב ועבד לוה לאיש מלוה (משלי כב):

**ואיזו היא צדקה המצלת מדינה של גיהנם.** כלומר איזה מן המקראות הללו מדבר מדין של גיהנם אותו שכתוב לא יועיל הון ביום עברה:

**נותנה ואינו יודע למי נותנה.** כדמסיים בסיפיה יתננה בכיס של גבאי צדקה:

**דרב עוקבא ור' אבא.** במס' כתובות (דף סז:) מר עוקבא הוה שדי לענייא דשבבותיה כל יומא ארבעה זוזי בצינורא דדשא הרי שהעני אינו יודע ממי נוטלה והוא יודע למי נותנה ור' אבא הוה צייר בסודריה ושדי לאחוריה וממציא נפשיה לביני עניי והעני נוטלה ויודע ממי נוטלה ואינו יודע למי נותנה:

"דָּרַשׁ **רַבִּי דּוֹסְתַּאי בְּרַבִּי יַנַּאי**:

בּוֹא וּרְאֵה שֶׁלּא כְּמִדַּת הַקָּדוֹשׁ בָּרוּךְ הוּא מִדַּת בָּשָׂר וָדָם;

מִדַּת בָּשָׂר וָדָם, אָדָם מֵבִיא דּוֹרוֹן גָּדוֹל לַמֶּלֶךְ –

סָפֵק מְקַבְּלִין אוֹתוֹ הֵימֶנּוּ, סָפֵק אֵין מְקַבְּלִין אוֹתוֹ הֵימֶנּוּ,

[וְאִם תִּמְצָא לוֹמַר מְקַבְּלִים אוֹתוֹ מִמֶּנּוּ] –

סָפֵק רוֹאֶה פְּנֵי הַמֶּלֶךְ, סָפֵק אֵינוֹ רוֹאֶה פְּנֵי הַמֶּלֶךְ.

וְהַקָּדוֹשׁ בָּרוּךְ הוּא אֵינוֹ כֵן,

אָדָם נוֹתֵן פְּרוּטָה לְעָנִי – זוֹכֶה וּמְקַבֵּל פְּנֵי שְׁכִינָה,

שֶׁנֶּאֱמַר: "אֲנִי בְּצֶדֶק אֶחֱזֶה פָנֶיךָ אֶשְׂבְּעָה בְהָקִיץ תְּמוּנָתֶךָ" (תהלים יז, טו)".

**רַבִּי אֶלְעָזָר** יָהֵיב פְּרוּטָה לְעָנִי, וַהֲדַר מְצַלֵּי.

אָמַר:

דִּכְתִיב: "אֲנִי בְּצֶדֶק אֶחֱזֶה פָנֶיךָ" (תהלים יז, טו).

מַאי "אֶשְׂבְּעָה בְהָקִיץ תְּמוּנָתֶךָ" (תהלים יז, טו)?

אָמַר **רַב נַחְמָן בַּר יִצְחָק**:

אֵלּוּ תַּלְמִידֵי חֲכָמִים,

שֶׁמְנַדְּדִין שֵׁינָה מֵעֵינֵיהֶם בָּעוֹלָם הַזֶּה,

וְהַקָּדוֹשׁ בָּרוּךְ הוּא מַשְׂבִּיעָן מִזִּיו הַשְּׁכִינָה לָעוֹלָם הַבָּא.

אָמַר **רַבִּי יוֹחָנָן**:

מַאי דִּכְתִיב: "מַלְוֵה ה' חוֹנֵן דָּל"[[20]](#footnote-20) (משלי יט, יז)?

אִלְמָלֵא מִקְרָא כָּתוּב אִי אֶפְשָׁר לְאוֹמְרוֹ,

כִּבְיָכוֹל "עֶבֶד לֹוֶה לְאִישׁ מַלְוֶה"[[21]](#footnote-21) (משלי כב, ז)!

אָמַר **רַבִּי חִיָּיא בַּר אַבָּא** אָמַר **רַבִּי יוֹחָנָן**[[22]](#footnote-22):

כְּתִיב: "לֹא יוֹעִיל הוֹן בְּיוֹם עֶבְרָה, וּצְדָקָה תַּצִּיל מִמָּוֶת" (משלי יא, ד),

וּכְתִיב: "לֹא יוֹעִילוּ אוֹצְרוֹת רֶשַׁע, וּצְדָקָה תַּצִּיל מִמָּוֶת" (משלי י, ב),

שְׁתֵּי צְדָקוֹת הַלָּלוּ לָמָּה?

אַחַת - שֶׁמַּצִּילָתוֹ מִמִּיתָה מְשׁוּנָּה,

וְאַחַת - שֶׁמַּצִּילָתוֹ מִדִּינָהּ שֶׁל גֵּיהִנָּם.

וְאֵי זוֹ הִיא שֶׁמַּצִּילָתוֹ מִדִּינָהּ שֶׁל גֵּיהִנָּם?

הַהוּא דִּכְתִיב בֵּיהּ: "עֶבְרָה",

דִּכְתִיב: "יוֹם עֶבְרָה הַיּוֹם הַהוּא"[[23]](#footnote-23) (צפניה א, טו).

וְאֵי זוֹ הִיא שֶׁמַּצִּילָתוֹ מִמִּיתָה מְשׁוּנָּה?

**י,ב**     נוֹתְנָהּ וְאֵינוֹ יוֹדֵעַ לְמִי נוֹתְנָהּ, נוֹטְלָהּ וְאֵינוֹ יוֹדֵעַ מִמִּי נוֹטְלָהּ.

"נוֹתְנָהּ וְאֵינוֹ יוֹדֵעַ לְמִי נוֹתְנָהּ" – לְאַפּוּקֵי מִדְּמָר עוּקְבָא.

"נוֹטְלָהּ וְאֵינוֹ יוֹדֵעַ מִמִּי נוֹטְלָהּ" – לְאַפּוּקֵי מִדְּרַבִּי אַבָּא.

וְאֶלָּא הֵיכִי לִיעֲבִיד?

לֵיתִיב לְאַרְנָקִי שֶׁל צְדָקָה.

מֵיתִיבֵי:

"מַה יַּעֲשֶׂה אָדָם וְיִהְיוּ לוֹ בָּנִים זְכָרִים?

**רַבִּי אֱלִיעֶזֶר** אוֹמֵר:

יְפַזֵּר מְעוֹתָיו לַעֲנִיִּים.

**רַבִּי יְהוֹשֻׁעַ** אוֹמֵר:

**רש"י**

**לדבר מצוה.** לפני תשמיש:

**אמר לו בכי תשא.** אם באת לשאת ראשם בהגבהה קח מהם כופר לצדקה:

**כנגד זקניו כבוד.** אותם שחולקין להם כבוד בעולם הזה מחמת חכמת זקנתם:

**עליונים למטה.** אותם שהם עליונים כאן מחמת עושרן ראיתי שם שהם למטה:

**ותחתונים למעלה.** ראיתי עניים שהם בינינו שפלים שם ראיתים חשובים:

**ואנן.** בעלי תורה היאך אתינן היאך יש חשיבותינו:

**כי היכי.** דאיתינן הכא חשובים ונכבדים הכי איתינן התם:

**הרוגי מלכות ותו לא.** כלומר הך מלתא לחודא הוא דהוי בהו שנהרגו על קידוש השם ותו לא הוה בהו:

**הרוגי לוד.** לוליינוס ופפוס אחים שהרגם (טורנוסרופוס) הרשע בלודקיא כדאמרינן במסכת תענית (דף יח:) על ידי גזירה שנגזרה על ישראל להשמיד על שנמצאת בת מלך הרוגה וחשדו את ישראל עליה ועמדו האחי' הללו ואמרו מה לכם על ישראל אנו הרגנוה:

יְשַׂמַּח אִשְׁתּוֹ לִדְּבַר מִצְוָה.

**רַבִּי אֱלִיעֶזֶר בֶּן יַעֲקֹב** אוֹמֵר:

לֹא יִתֵּן אָדָם פְּרוּטָה לְאַרְנָקִי שֶׁל צְדָקָה,

אֶלָּא אִם כֵּן מְמוּנֶּה עָלֶיהָ כְּ**רַבִּי חֲנַנְיָא בֶּן תְּרַדְיוֹן**"!

כִּי קָא אָמְרִינַן, דִּמְמַנִּי עֲלָהּ כְּרַבִּי חֲנַנְיָא בֶּן תְּרַדְיוֹן.

אָמַר **רַבִּי אַבָּהוּ**:

אָמַר מֹשֶׁה לִפְנֵי הַקָּדוֹשׁ בָּרוּךְ הוּא:

רִבּוֹנוֹ שֶׁל עוֹלָם, בַּמֶּה תָּרוּם קֶרֶן יִשְׂרָאֵל?

אָמַר לוֹ: בְּ"כִי תִשָּׂא"[[24]](#footnote-24) (שמות ל, יב).

וְאָמַר **רַבִּי אַבָּהוּ**:

שָׁאֲלוּ אֶת שְׁלֹמֹה בֶּן דָּוִד:

עַד הֵיכָן כֹּחָהּ שֶׁל צְדָקָה?

אָמַר לָהֶן:

צְאוּ וּרְאוּ מַה פֵּירַשׁ דָּוִד אַבָּא:

"פִּזַּר נָתַן לָאֶבְיוֹנִים, צִדְקָתוֹ עוֹמֶדֶת לָעַד קַרְנוֹ תָּרוּם בְּכָבוֹד" (תהלים קיב, ט).

**רַבִּי אַבָּא** אָמַר מֵהָכָא:

"הוּא מְרוֹמִים יִשְׁכּן, מְצָדוֹת סְלָעִים מִשְׂגַּבּוֹ,

לַחְמוֹ נִתָּן מֵימָיו נֶאֱמָנִים" (ישעיהו לג, טז) –

מַה טַּעַם "מְרוֹמִים יִשְׁכּן מְצָדוֹת סְלָעִים מִשְׂגַּבּוֹ"?

מִשּׁוּם "לַחְמוֹ נִתָּן" וּ"מֵימָיו נֶאֱמָנִים".

וְאָמַר **רַבִּי אַבָּהוּ**:

שָׁאֲלוּ אֶת שְׁלֹמֹה: אֵיזֶהוּ בֶּן הָעוֹלָם הַבָּא?

אָמַר לָהֶם: כָּל שֶׁכְּ"נֶגֶד זְקֵנָיו כָּבוֹד"[[25]](#footnote-25) (ישעיהו כד, כג).

כִּי הָא דְּ**רַב**[[26]](#footnote-26) **יוֹסֵף** **בְּרֵיהּ** **דְּרַבִּי יְהוֹשֻׁעַ** חֲלַשׁ, אִינְגִּיד.

אָמַר לֵיהּ אֲבוּהּ: מַאי חָזִית?

אָמַר לֵיהּ: עוֹלָם הָפוּךְ רָאִיתִי, עֶלְיוֹנִים – לְמַטָּה, וְתַחְתּוֹנִים – לְמַעְלָה.

אָמַר לֵיהּ: עוֹלָם בָּרוּר רָאִיתָ!

וַאֲנַן הֵיכִי חֲזִיתִינַן?

אָמַר לֵיהּ: כִּי הֵיכִי דְּחַשְׁבִינַן הָכָא חַשְׁבִינַן הָתָם,

וְשָׁמַעְתִּי שֶׁהָיוּ אוֹמְרִים: אַשְׁרֵי מִי שֶׁבָּא לְכָאן וְתַלְמוּדוֹ בְּיָדוֹ,

וְשָׁמַעְתִּי שֶׁהָיוּ אוֹמְרִים: הֲרוּגֵי מַלְכוּת אֵין כָּל בְּרִיָּה יְכוֹלָה לַעֲמוֹד בִּמְחִיצָתָן.

מַאן נִינְהוּ?

אִילֵימָא רַבִּי עֲקִיבָא וַחֲבֵרָיו,

מִשּׁוּם הֲרוּגֵי מַלְכוּת וְתוּ לָא?!

פְּשִׁיטָא, בְּלָאו הָכִי נַמִי!

אֶלָּא,

הֲרוּגֵי לוּד.

**י, ב**

**רש"י**

**ה"ז צדיק גמור**. על דבר זה ומחשבה זו:

**כאן בישראל וכאן בעובד כוכבים.** ישראל דעתן לשמים בין יחיה בין לא יחיה אינו מהרהר אחר מדת הדין אבל גוי אינו נותן אלא ע"מ כן ואם לאו מתחרט:

**יום עברה היום ההוא.** ביום הדין משתעי בנבואת צפניה:

**המודעי.** מהר המודעי היה:

תַּנְיָא:

אָמַר לָהֶן **רַבָּן יוֹחָנָן בֶּן זַכַּאי** לְתַלְמִידָיו:

בָּנַי, מַהוּ שֶׁאָמַר הַכָּתוּב:

"צְדָקָה תְּרוֹמֵם גּוֹי וְחֶסֶד לְאֻמִּים חַטָּאת" (משלי יד, לד)?

נַעֲנָה **רַבִּי אֱלִיעֶזֶר** וְאָמַר:

"צְדָקָה תְּרוֹמֵם גּוֹי" - אֵלּוּ יִשְׂרָאֵל,

דִּכְתִיב: "וּמִי כְּעַמְּךָ יִשְׂרָאֵל גּוֹי אֶחָד בָּאָרֶץ"[[27]](#footnote-27) (שמואל ב' ז, כג),

"וְחֶסֶד לְאֻמִּים חַטָּאת" – כָּל צְדָקָה וָחֶסֶד שֶׁאוּמּוֹת הָעוֹלָם עוֹשִׂין – חֵטְא הוּא לָהֶן,

שֶׁאֵינָם עוֹשִׂין אֶלָּא לְהִתְגַּדֵּל בּוֹ,

כְּמוֹ שֶׁנֶּאֱמַר: "דִּי לֶהֱוֹן מְהַקְרְבִין נִיחוֹחִין לֶאֱלָהּ שְׁמַיָּא וּמְצַלַּיִן לְחַיֵּי מַלְכָּא וּבְנוֹהִי" (עזרא ו, י).

וּדְעָבֵיד הָכִי לָאו צְדָקָה גְּמוּרָה הִיא?

וְהָתַנְיָא:

"האוֹמֵר:

"סֶלַע זֶה לִצְדָקָה בִּשְׁבִיל שֶׁיִּחְיוּ בָּנַי",

"וּבִּשְׁבִיל שֶׁאֶזְכֶּה לָעוֹלָם הַבָּא" –

הֲרֵי זֶה צַדִּיק גָּמוּר"!

לָא קַשְׁיָא:

כָּאן - בְּיִּשְׂרָאֵל,

כָּאן - בְּגוֹי.

"נַעֲנָה **רַבִּי יְהוֹשֻׁעַ** וְאָמַר:

"צְדָקָה תְּרוֹמֵם גּוֹי" (משלי יד, לד) - אֵלּוּ יִשְׂרָאֵל,

דִּכְתִיב: "וּמִי כְּעַמְּךָ יִשְׂרָאֵל גּוֹי אֶחָד" (שמואל ב' ז, כג),

"וְחֶסֶד לְאֻמִּים חַטָּאת" – כָּל צְדָקָה וְחֶסֶד שֶׁאוּמּוֹת הָעוֹלָם עוֹשִׂין – חֵטְא הוּא לָהֶן,

שֶׁאֵין עוֹשִׂין אֶלָּא כְּדֵי שֶׁתִּמָּשֵׁךְ מַלְכוּתָן,

שֶׁנֶּאֱמַר: "לָהֵן מַלְכָּא מִלְכִּי יִשְׁפַּר עֲלָךְ,

וַחֲטָיָךְ בְּצִדְקָה פְרֻק, וַעֲוָיָתָךְ בְּמִחַן עֲנָיִין –

הֵן תֶּהֱוֵי אַרְכָה לִשְׁלֵוְתָךְ" וגו'[[28]](#footnote-28) (דניאל ד, כד)".

"נַעֲנָה **רַבָּן גַּמְלִיאֵל** וְאָמַר:

"צְדָקָה תְּרוֹמֵם גּוֹי" (משלי יד, לד) - אֵלּוּ יִשְׂרָאֵל,

דִּכְתִיב: "וּמִי כְּעַמְּךָ יִשְׂרָאֵל" וגו',

"וְחֶסֶד לְאֻמִּים חַטָּאת" – כָּל צְדָקָה וְחֶסֶד שֶׁאוּמּוֹת הָעוֹלָם עוֹשִׂין – חֵטְא הוּא לָהֶן,

שֶׁאֵין עוֹשִׂין אֶלָּא לְהִתְיָהֵר בּוֹ,

וְכָל הַמִּתְיָהֵר נוֹפֵל בְּגֵיהִנָּם,

שֶׁנֶּאֱמַר: "זֵד יָהִיר לֵץ שְׁמוֹ עוֹשֶׂה בְּעֶבְרַת זָדוֹן" (משלי כא, כד),

וְאֵין "עֶבְרָה" - אֶלָּא גֵּיהִנָּם,

שֶׁנֶּאֱמַר: "יוֹם עֶבְרָה הַיּוֹם הַהוּא"[[29]](#footnote-29) (צפניה א, טו)".

"אָמַר **רַבָּן גַּמְלִיאֵל**:

עֲדַיִין אָנוּ צְרִיכִין לַמּוֹדָעִי.

**רַבִּי אֱלִיעֶזֶר הַמּוֹדָעִי** אוֹמֵר:

"צְדָקָה תְּרוֹמֵם גּוֹי" (משלי יד, לד) - אֵלּוּ יִשְׂרָאֵל,

דִּכְתִיב: "וּמִי כְּעַמְּךָ יִשְׂרָאֵל גּוֹי אֶחָד",

"וְחֶסֶד לְאֻמִּים חַטָּאת" (שמואל ב' ז, כג) –

כָּל צְדָקָה וְחֶסֶד שֶׁאוּמּוֹת הָעוֹלָם עוֹשִׂין – חֵטְא הוּא לָהֶן,

שֶׁאֵין עוֹשִׂין אֶלָּא לְחָרֵף אוֹתָנוּ בּוֹ,

**רש"י**

**ויבא ויעש ה' כאשר דבר כי חטאתם לה' וגו'.** נבוזראדן קאמר ליה לירמיה כשהיה מגלה את ישראל לבבל:

שֶׁנֶּאֱמַר: "וַיָּבֵא וַיַּעַשׂ ה' כַּאֲשֶׁר דִּבֵּר כִּי חֲטָאתֶם לַה'

וְלֹא שְׁמַעְתֶּם בְּקוֹלוֹ וְהָיָה לָכֶם הַדָּבָר הַזֶּה"" (ירמיהו מ, ג).

"נַעֲנָה **רַבִּי נְחוּנְיָא בֶּן הַקָּנָה** וְאָמַר:

"צְדָקָה תְּרוֹמֵם גּוֹי וְחֶסֶד" - לְיִשְׂרָאֵל,

"וּלְאֻמִּים חַטָּאת"".

"אָמַר לָהֶם **רַבָּן יוֹחָנָן בֶּן זַכַּאי** לְתַלְמִידָיו:

נִרְאִין דִּבְרֵי רַבִּי נְחוּנְיָא בֶּן הַקָּנָה מִדְּבָרַי וּמִדִּבְרֵיכֶם,

לְפִי שֶׁהוּא נוֹתֵן צְדָקָה וְחֶסֶד לְיִשְׂרָאֵל,

וּלְאוּמּוֹת הָעוֹלָם - חַטָּאת".

מִכְּלַל דְּהוּא נַמִי אָמַר,

מַאי הִיא?

דְּתַנְיָא:

"אָמַר לָהֶם **רַבָּן יוֹחָנָן בֶּן זַכַּאי**:

כְּשֵׁם שֶׁהַחַטָּאת - מְכַפֶּרֶת עַל יִשְׂרָאֵל,

כָּךְ צְדָקָה - מְכַפֶּרֶת עַל אוּמּוֹת הָעוֹלָם".

**י, ב – יא, א**

**רש"י**

**ביבש קצירה תשברנה.** כשתכלה זכות שבידן וייבש לחלוחית מעשה צדקה שלהן אז ישברו:

**דלא סיימוה קמיה.** דר' אמי דלעניי גוים חלקן רבא והנך דאמרן לעיל (דף ח.) דשדרה נמי איפרא הורמיז למצוה רבה משום שלום מלכות נמי קבלינהו ולא אפשר ליה לחלקן לעניי גוים דאסור לגנוב דעת הבריות ואפילו דעתו של גוי אבל במעות המתחלקות לעניים אין גניבת דעת דאינהו נמי ידעי שישראל רגילים לפרנס עניי גוים כדאמרי' במס' גיטין (דף סא.) מפרנסין עניי גוים עם עניי ישראל מפני דרכי שלום:

אִיפְרָא הוּרְמִיז, אִימֵּיהּ דְּשָׁבוֹר מַלְכָּא,

שְׁדַרָה אַרְבַּע מֵאָה דִּינָרֵי לְקַמֵּיהּ דְּרַבִּי אַמִי – וְלָא קַבְּלִינְהוּ.

שְׁדַרִינְהוּ קַמֵּיהּ דְּרָבָא – וְקַבְּלִינְהוּ, מִשּׁוּם שְׁלוֹם מַלְכוּת.

שָׁמַע רַבִּי אַמִי, אִיקְפַּד.

אָמַר: לֵית לֵיהּ "בִּיבֹשׁ קְצִירָהּ תִּשָּׁבַרְנָה נָשִׁים בָּאוֹת מְאִירוֹת אוֹתָהּ"[[30]](#footnote-30) (ישעיהו כז, יא)?!

וְרָבָא?

מִשּׁוּם שְׁלוֹם מַלְכוּת.

וְרַבִּי אַמִי, נַמִי מִשּׁוּם שְׁלוֹם מַלְכוּת!

דְּאִיבָּעֵי לֵיהּ לְמִפְלְגִינְהוּ לַעֲנִיֵּי גוֹיִים.

וְרָבָא נַמִי לַעֲנִיֵּי גוֹיִים יְהָבִינְהוּ,

**יא,א** וְרַבִּי אַמִי דְּאִיקְפַּד הוּא ^דְּלָא סִיְּימוּהָ קַמֵּיהּ.

**יא, א**

**רש"י**

**אתה אמרת כו'.** מתורתך למדנו לפיכך נברא אדם יחידי לומר לך כל המקיים נפש אחת [מישראל] כאילו קיים העולם מלא וכתיב (בראשית ד) קול דמי אחיך דמו ודם זרעיותיו אף כשאתה מקיים דמי אחיך עמך מעלה עליך חייו וחיי זרעיותיו שמדה טובה מרובה ממדת פורענות:

**מונבז המלך.** בנה של הילני המלכה מזרע החשמונאים:

**כשאמת מארץ תצמח.** אף משמים נשקף הצדק לשלם גמול:

**נשקף.** מביט כמו נשקפה ותייבב (שופטים ה) כלומר זכות הצדקה מביט ומסתכל למטה:

**מכון כסאך.** גניזתן תחת מכון הכסא:

**(במקום) [דבר] שעושה פירות.** והקרן קיים לעוה"ב והפירות אוכל בחייו שנאמר כי פרי מעלליהם יאכלו:

**אוצרות נפשות.** שנאמר ולוקח נפשות חכם בהאי קרא:

תַּנְיָא:

אָמְרוּ עָלָיו עַל **בִּנְיָמִין הַצַּדִּיק**, שֶׁהָיָה מְמוּנֶּה עַל קוּפָּה שֶׁל צְדָקָה,

פַּעַם אַחַת בָּאתָה אִשָּׁה לְפָנָיו בִּשְׁנֵי בַּצּוֹרֶת,

אָמְרָה לוֹ: רַבִּי, פַּרְנְסֵנִי!

אָמַר לָהּ: הָעֲבוֹדָה, שֶׁאֵין בְּקוּפָּה שֶׁל צְדָקָה כְּלוּם!

אָמְרָה לוֹ: רַבִּי, אִם אֵין אַתָּה מְפַרְנְסֵנִי, הֲרֵי אִשָּׁה וְשִׁבְעָה בָּנֶיהָ מֵתִים!

עָמַד וּפִרְנְסָהּ מִשֶּׁלּוֹ.

לְיָמִים חָלָה וְנָטָה לָמוּת,

אָמְרוּ מַלְאֲכֵי הַשָּׁרֵת לִפְנֵי הַקָּדוֹשׁ בָּרוּךְ הוּא:

רִבּוֹנוֹ שֶׁל עוֹלָם,

אַתָּה אָמַרְתָּ: כָּל הַמְקַיֵּים נֶפֶשׁ אַחַת מִיִּשְׂרָאֵל כְּאִילּוּ קִיֵּים עוֹלָם מָלֵא,

וּ**בִנְיָמִין הַצַּדִּיק** שֶׁהֶחֱיָה אִשָּׁה וְשִׁבְעָה בָּנֶיהָ יָמוּת בְּשָׁנִים מוּעָטוֹת הַלָּלוּ?!

מִיָּד קָרְעוּ לוֹ גְּזַר דִּינוֹ.

תָּנָא:

"הוֹסִיפוּ לוֹ עֶשְׂרִים וּשְׁתַּיִם שָׁנָה עַל שְׁנוֹתָיו".

תָּנוּ רַבָּנַן:

"מַעֲשֶׂה בְּמוּנְבַּז הַמֶּלֶךְ,

שֶׁבִּזְבֵּז אוֹצְרוֹתָיו וְאוֹצְרוֹת אֲבוֹתָיו בִּשְׁנֵי בַצּוֹרֶת,

וְחָבְרוּ עָלָיו אֶחָיו וּבֵית אָבִיו וְאָמְרוּ לוֹ:

אֲבוֹתֶיךָ גָּנְזוּ וְהוֹסִיפוּ עַל שֶׁל אֲבוֹתָם, וְאַתָּה מְבַזְבְּזָם!

אָמַר לָהֶם: אֲבוֹתַי גָּנְזוּ לְמַטָּה, וַאֲנִי גָּנַזְתִּי לְמַעְלָה,

שֶׁנֶּאֱמַר: "אֱמֶת מֵאֶרֶץ תִּצְמָח וְצֶדֶק מִשָּׁמַיִם נִשְׁקָף" (תהלים פה, יב).

אֲבוֹתַי גָּנְזוּ בְּמָקוֹם שֶׁהַיָּד שׁוֹלֶטֶת בּוֹ, וַאֲנִי גָּנַזְתִּי בְּמָקוֹם שֶׁאֵין הַיָּד שׁוֹלֶטֶת בּוֹ,

שֶׁנֶּאֱמַר: "צֶדֶק וּמִשְׁפָּט מְכוֹן כִּסְאֶךָ"[[31]](#footnote-31) (תהלים פט, טו).

אֲבוֹתַי גָּנְזוּ דָּבָר שֶׁאֵין עוֹשֶׂה פֵּירוֹת, וַאֲנִי גָּנַזְתִּי דָּבָר שֶׁעוֹשֶׂה פֵּירוֹת,

שֶׁנֶּאֱמַר: "אִמְרוּ צַדִּיק כִּי טוֹב כִּי פְרִי מַעַלְלֵיהֶם יֹאכֵלוּ" (ישעיהו ג, י).

אֲבוֹתַי גָּנְזוּ אוֹצְרוֹת מָמוֹן, וַאֲנִי גָּנַזְתִּי אוֹצְרוֹת נְפָשׁוֹת,

שֶׁנֶּאֱמַר: "פְּרִי צַדִּיק עֵץ חַיִּים וְלֹקֵחַ נְפָשׁוֹת חָכָם" (משלי יא, ל).

אֲבוֹתַי גָּנְזוּ לַאֲחֵרִים, וַאֲנִי גָּנַזְתִּי לְעַצְמִי,

שֶׁנֶּאֱמַר: "וּלְךָ תִּהְיֶה צְדָקָה"[[32]](#footnote-32) (דברים כד, יג).

אֲבוֹתַי גָּנְזוּ לָעוֹלָם הַזֶּה, וַאֲנִי גָּנַזְתִּי לָעוֹלָם הַבָּא,

שֶׁנֶּאֱמַר: "וְהָלַךְ לְפָנֶיךָ צִדְקֶךָ כְּבוֹד ה' יַאַסְפֶךָ"[[33]](#footnote-33) (ישעיהו ג, י)".

1. טוֹבִים הָיוּ חַלְלֵי חֶרֶב מֵחַלְלֵי רָעָב שֶׁהֵם יָזוּבוּ מְדֻקָּרִים מִתְּנוּבֹת שָׂדָי [↑](#footnote-ref-1)
2. וְהֵם יִקְחוּ אֶת הַזָּהָב וְאֶת הַתְּכֵלֶת וְאֶת הָאַרְגָּמָן וְאֶת תּוֹלַעַת הַשָּׁנִי וְאֶת הַשֵּׁשׁ [↑](#footnote-ref-2)
3. וְהָיוּ בָנָיו כְּקֶדֶם וַעֲדָתוֹ לְפָנַי תִּכּוֹן וּפָקַדְתִּי עַל כָּל לֹחֲצָיו [↑](#footnote-ref-3)
4. וְהַמַּשְׂכִּלִים יַזְהִרוּ כְּזֹהַר הָרָקִיעַ וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד [↑](#footnote-ref-4)
5. כֵּן יֹאבְדוּ כָל אוֹיְבֶיךָ ה' וְאֹהֲבָיו כְּצֵאת הַשֶּׁמֶשׁ בִּגְבֻרָתוֹ וַתִּשְׁקֹט הָאָרֶץ אַרְבָּעִים שָׁנָה [↑](#footnote-ref-5)
6. הב"ח מוחק מילים "בי תרי", שכן מהמשך הסיפור מוכח שאין מדובר בשניים אלא בקבוצה של שוחטים. [↑](#footnote-ref-6)
7. וַיְהִי כִּרְאוֹתָם כִּי רַב הַכֶּסֶף בָּאָרוֹן וַיַּעַל סֹפֵר הַמֶּלֶךְ וְהַכֹּהֵן הַגָּדוֹל וַיָּצֻרוּ וַיִּמְנוּ אֶת הַכֶּסֶף הַנִּמְצָא בֵית ה' [↑](#footnote-ref-7)
8. הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת כִּי תִרְאֶה עָרֹם וְכִסִּיתוֹ וּמִבְּשָׂרְךָ לֹא תִתְעַלָּם [↑](#footnote-ref-8)
9. כך מגיה הב"ח [↑](#footnote-ref-9)
10. הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת כִּי תִרְאֶה עָרֹם וְכִסִּיתוֹ וּמִבְּשָׂרְךָ לֹא תִתְעַלָּם [↑](#footnote-ref-10)
11. תַּחַת הַנְּחֹשֶׁת אָבִיא זָהָב וְתַחַת הַבַּרְזֶל אָבִיא כֶסֶף וְתַחַת הָעֵצִים נְחֹשֶׁת וְתַחַת הָאֲבָנִים בַּרְזֶל וְשַׂמְתִּי פְקֻדָּתֵךְ שָׁלוֹם וְנֹגְשַׂיִךְ צְדָקָה [↑](#footnote-ref-11)
12. כִּי לִי בְנֵי יִשְׂרָאֵל עֲבָדִים עֲבָדַי הֵם אֲשֶׁר הוֹצֵאתִי אוֹתָם מֵאֶרֶץ מִצְרָיִם אֲנִי ה' אֱלֹהֵיכֶם [↑](#footnote-ref-12)
13. בָּנִים אַתֶּם לַה' אֱלֹהֵיכֶם לֹא תִתְגֹּדְדוּ וְלֹא תָשִׂימוּ קָרְחָה בֵּין עֵינֵיכֶם לָמֵת [↑](#footnote-ref-13)
14. הֲלוֹא פָרֹס לָרָעֵב לַחְמֶךָ וַעֲנִיִּים מְרוּדִים תָּבִיא בָיִת כִּי תִרְאֶה עָרֹם וְכִסִּיתוֹ וּמִבְּשָׂרְךָ לֹא תִתְעַלָּם [↑](#footnote-ref-14)
15. הִשָּׁמֶר לְךָ פֶּן יִהְיֶה דָבָר עִם לְבָבְךָ בְלִיַּעַל לֵאמֹר קָרְבָה שְׁנַת הַשֶּׁבַע שְׁנַת הַשְּׁמִטָּה וְרָעָה עֵינְךָ בְּאָחִיךָ הָאֶבְיוֹן וְלֹא תִתֵּן לוֹ וְקָרָא עָלֶיךָ אֶל ה' וְהָיָה בְךָ חֵטְא [↑](#footnote-ref-15)
16. יָצְאוּ אֲנָשִׁים בְּנֵי בְלִיַּעַל מִקִּרְבֶּךָ וַיַּדִּיחוּ אֶת יֹשְׁבֵי עִירָם לֵאמֹר נֵלְכָה וְנַעַבְדָה אֱלֹהִים אֲחֵרִים אֲשֶׁר לֹא יְדַעְתֶּם [↑](#footnote-ref-16)
17. כִּי כֹה אָמַר ה' אַל תָּבוֹא בֵּית מַרְזֵחַ וְאַל תֵּלֵךְ לִסְפּוֹד וְאַל תָּנֹד לָהֶם כִּי אָסַפְתִּי אֶת שְׁלוֹמִי מֵאֵת הָעָם הַזֶּה נְאֻם ה' אֶת הַחֶסֶד וְאֶת הָרַחֲמִים [↑](#footnote-ref-17)
18. כֹּה אָמַר ה' שִׁמְרוּ מִשְׁפָּט וַעֲשׂוּ צְדָקָה כִּי קְרוֹבָה יְשׁוּעָתִי לָבוֹא וְצִדְקָתִי לְהִגָּלוֹת [↑](#footnote-ref-18)
19. לֹא יוֹעִילוּ אוֹצְרוֹת רֶשַׁע וּצְדָקָה תַּצִּיל מִמָּוֶת [↑](#footnote-ref-19)
20. מַלְוֵה ה' חוֹנֵן דָּל וּגְמֻלוֹ יְשַׁלֶּם לוֹ [↑](#footnote-ref-20)
21. עָשִׁיר בְּרָשִׁים יִמְשׁוֹל וְעֶבֶד לוֶֹה לְאִישׁ מַלְוֶה [↑](#footnote-ref-21)
22. ע"פ מסורת הש"ס. ויש שגרסו רָמִי. ואפשר לפרש לפי שתי הגירסאות. [↑](#footnote-ref-22)
23. יוֹם עֶבְרָה הַיּוֹם הַהוּא יוֹם צָרָה וּמְצוּקָה יוֹם שֹׁאָה וּמְשׁוֹאָה יוֹם חֹשֶׁךְ וַאֲפֵלָה יוֹם עָנָן וַעֲרָפֶל [↑](#footnote-ref-23)
24. כִּי תִשָּׂא אֶת רֹאשׁ בְּנֵי יִשְׂרָאֵל לִפְקֻדֵיהֶם וְנָתְנוּ אִישׁ כֹּפֶר נַפְשׁוֹ לַה' בִּפְקֹד אֹתָם וְלֹא יִהְיֶה בָהֶם נֶגֶף בִּפְקֹד אֹתָם [↑](#footnote-ref-24)
25. וְחָפְרָה הַלְּבָנָה וּבוֹשָׁה הַחַמָּה כִּי מָלַךְ ה' צְבָאוֹת בְּהַר צִיּוֹן וּבִירוּשָׁלִַם וְנֶגֶד זְקֵנָיו כָּבוֹד [↑](#footnote-ref-25)
26. גירסת הגהות הב"ח [↑](#footnote-ref-26)
27. וּמִי כְעַמְּךָ כְּיִשְׂרָאֵל גּוֹי אֶחָד בָּאָרֶץ אֲשֶׁר הָלְכוּ אֱלֹהִים לִפְדּוֹת לוֹ לְעָם וְלָשׂוּם לוֹ שֵׁם וְלַעֲשׂוֹת לָכֶם הַגְּדוּלָּה וְנֹרָאוֹת לְאַרְצֶךָ מִפְּנֵי עַמְּךָ אֲשֶׁר פָּדִיתָ לְּךָ מִמִּצְרַיִם גּוֹיִם וֵאלֹהָיו [↑](#footnote-ref-27)
28. לָהֵן מַלְכָּא מִלְכִּי יִשְׁפַּר עֲלָךְ וַחֲטָאָךְ בְּצִדְקָה פְרֻק וַעֲוָיָתָךְ בְּמִחַן עֲנָיִן הֵן תֶּהֱוֵא אַרְכָה לִשְׁלֵוְתָךְ [↑](#footnote-ref-28)
29. יוֹם עֶבְרָה הַיּוֹם הַהוּא יוֹם צָרָה וּמְצוּקָה יוֹם שֹׁאָה וּמְשׁוֹאָה יוֹם חֹשֶׁךְ וַאֲפֵלָה יוֹם עָנָן וַעֲרָפֶל [↑](#footnote-ref-29)
30. בִּיבֹשׁ קְצִירָהּ תִּשָּׁבַרְנָה נָשִׁים בָּאוֹת מְאִירוֹת אוֹתָהּ כִּי לֹא עַם בִּינוֹת הוּא עַל כֵּן לֹא יְרַחֲמֶנּוּ עֹשֵׂהוּ וְיֹצְרוֹ לֹא יְחֻנֶּנּוּ [↑](#footnote-ref-30)
31. צֶדֶק וּמִשְׁפָּט מְכוֹן כִּסְאֶךָ חֶסֶד וֶאֱמֶת יְקַדְּמוּ פָנֶיךָ [↑](#footnote-ref-31)
32. הָשֵׁב תָּשִׁיב לוֹ אֶת הַעֲבוֹט כְּבֹא הַשֶּׁמֶשׁ וְשָׁכַב בְּשַׂלְמָתוֹ וּבֵרֲכֶךָּ וּלְךָ תִּהְיֶה צְדָקָה לִפְנֵי ה' אֱלֹהֶיךָ [↑](#footnote-ref-32)
33. אָז יִבָּקַע כַּשַּׁחַר אוֹרֶךָ וַאֲרֻכָתְךָ מְהֵרָה תִצְמָח וְהָלַךְ לְפָנֶיךָ צִדְקֶךָ כְּבוֹד ה' יַאַסְפֶךָ [↑](#footnote-ref-33)